Sattusin ühele kummalisele lehele ja kortsutasin kulmu, et mis see siis veel on. Ma ei taibanud tükk aega, et kellele seda vaja ja miks ja kõik need ülejäänud sada küsimust. Nii, kirjutasin neile siis kirja ja seletati ilusasti ära, et mitte kõigil inimestel pole võimalus oma pilte töödelda. Mhm, imelik - kas pole? Ja kohe samal päeval, helistas mulle murelik sõbranna, et lasi pildid skännida ja plaadile kirjutada aga meiliga saatmiseks liiga suured. Miskipärast ei saanud ta arvutisse ka IrfanView`d tõmmata. Et lahendus oleks nagu käes - mine aga pilditöötlus portaali ja korras. Ainus probleem on aga see, et nad tegelevad seal piltidega, mis on juba väikseks tehtud (400 kb max suurus).